b'\n_START_ARTICLE_\nJesse Spring\n_START_SECTION_\nKariera\n_START_PARAGRAPH_\nSvojih prvih 6 sezon je Spring pre\xc5\xbeivel pri razli\xc4\x8dnih \xc4\x8dlanskih amaterskih mo\xc5\xa1tvih iz Toronta in okolice. Leta 1923 je nato podpisal pogodbo z mo\xc5\xa1tvom Hamilton Tigers in debitiral v ligi NHL v sezoni 1923/24. V mo\xc5\xa1tvu je ostal dve sezoni do igralske stavke, ki je privedla do selitve kluba v New York, kjer je klub pri\xc4\x8del delovati pod novim imenom New York Americans. Za Americanse Spring ni zaigral v njihovi prvi sezoni, pa\xc4\x8d pa je kot posojen igralec nastopal za mo\xc5\xa1tvo Pittsburgh Pirates._NEWLINE_Po koncu sezone so ga v Pittsburghu menjali v mo\xc5\xa1tvo Toronto St. Patricks. Sezono in pol je nato prebil v ni\xc5\xbeji Can-Pro ligi, kjer je zastopal barve mo\xc5\xa1tva Niagara Falls Cataracts. Sezono 1928/29 je za\xc4\x8del pri New York Americansih, sredi sezone zaigral za Can-Am ekipo New Haven Eagles, sezono pa je zaklju\xc4\x8dil v dresu mo\xc5\xa1tva Pittsburgh Pirates. Za Piratese je igral celotno sezono 1929/30 in leta 1930 dokon\xc4\x8dno prenehal z igranjem v ligi NHL. Sledili sta \xc5\xa1e dve leti igranja v ligi International Hockey League, zatem je eno leto igral \xc5\xa1e v amaterskih vrstah. Igralsko kariero je kon\xc4\x8dal leta 1933 in od\xc5\xa1el v trenerske vode v ligi Ontario Hockey Association.'